Ernests Jurkāns

Ernests Jurkāns (dzimis 1954. gada 31. oktobrī Nautrēnu pagastā) ir latviešu jurists un politiķis. Bijušais 5. Saeimas un 6. Saeimas deputāts, Rēzeknes pilsētas domes priekšsēdētājs (1994—1995), Īpašu uzdevumu ministrs pašvaldību lietās, tad Pašvaldību lietu valsts ministrs (1995—1996).

 Dzīvesgājums 
Dzimis 1954. gada 31. oktobrī Ludzas rajonā. 1978. gadā pabeidza tieslietu studijas Latvijas Valsts universitātē, turpināja pasaules ekonomikas un starptautisko attiecību studijas Kijivas Universitātē (1981—1983).Balsojums par uzticību Andra Šķēles sastādītajai valdībai 1995. gada 21. decembrī "Latvijas Vēstnesis" Nr. 199, 22.12.1995. Strādāja par Rēzeknes pilsētas pašvaldības tirdzniecības un sagādes nodaļas vadītāju, tad par Rēzeknes tirdzniecības un sagādes valsts uzņēmuma direktoru (1984–1988), Rēzeknes agrokombināta tirdzniecības bāzes direktoru (1988—1989), ražošanas sabiedrības "Agroindustrija" ģenerāldirektoru (1989). 

Pēc Latvijas neatkarības atjaunošanas bija asociācijas Latinterkomerc prezidents (1993—1994) un 5. Saeimas deputāts no partijas "Saskaņa Latvijai - Atdzimšana Tautsaimniecībai" (1993—1994). Rēzeknes pilsētas domes priekšsēdētājs, pārstāvot partiju "Rēzeknes saimnieks" (1994—1995). 1995. gadā viņu ievēlēja par 6. Saeimas deputātu no Demokrātiskās partijas "Saimnieks". No 1995. gada 21. decembra līdz 1996. gada 1. augustam Jurkāns bija Īpašu uzdevumu ministrs pašvaldību lietās, no 1996. gada 12. augusta līdz 19. novembrim — pašvaldību lietu valsts ministrs.

Darbojās arī kā Pašvaldību savienības domes un valdes loceklis, Ministru prezidenta padomnieks ekonomiskās attīstības jautājumos, Demokrātiskās partijas "Saimnieks" valdes loceklis un a/s "Rīgas komercbanka" padomes loceklis. Vēlāk bija tiesiskās palīdzības aģentūras "ERNESTS JURKĀNS un PARTNERI" IK direktors.

2005. gadā Ernests Jurkāns izveidoja partiju "Savienība Latgales Sirds", 14. Saeimas vēlēšanās piedalījās no partijas "Suverēnā vara" saraksta.Centrālā vēlēšanu komisija

 Atsauces 

Kategorija:1954. gadā dzimušie
Kategorija:Latvijas politiķi
Kategorija:5. Saeimas deputāti
Kategorija:6. Saeimas deputāti
Kategorija:Latvijas pašvaldību vadītāji
Kategorija:Rēzeknes novadā dzimušie
Kategorija:Rēzeknes pašvaldības vadītāji